***ሰለስተ ቃላት ጌጋና ንምእራም ክንጥቀመለን ዘሎና፡ ይቕረታ፡ ነፍሰነቐፈታ፡ ጣዕሳ፡***

*ጌጋ ብፍላጥ ይኹን ብዘይ ፍላጥ ብደቂ ሰባት ክፍጽም ባህርያዊ እዩ። ገለ ድሕሪ ምግጋዩ ቀልጢፉ ይርድኦ’ሞ ቁልጡፍ መኣረምታ ይገብር። ከይፍለጥ እናተሳቐየ ሓቢኡዎ ክነብር ዝመርጽ ኣሎ። ኣይተጋገኹን ኢሉ ድርቕ ዝብል’ውን ኣሎ። ገለ ድማ ጌጋኡ ከይተረድኦ ቅኑዕ መሲሉዎ ይጎዓዝ። ገለ’ውን ዝፍለጥ ስለ ዘይመስሎ ከምዘይ ተጋገየ ክመስል ይድሊ። በዚ ይኹን በቲ ጌጋ ምስ ወድሰብ ዝነብር ምዃኑ እዩ። እዚ ካብ ኮነ ብፍላጥ ዝፍጸሙ ጌጋ[ ገበን ወይ ጥልመት ኢልና ክንገልጾም ንኽእል። እቶም ብግርህና ብዘይ ፍላጥ ዝፍጸሙ ግን ጌጋ ተባሂሎም ምጽውዖም ይሓይሽ መስለኒ። እቶም ብዘይ ፍላጥ ዝፍጸሙ ጌጋታት ብቕሊሉ ዝእረሙ እዮም። እቶም ኮነ ኢልካ ዝፍጸሙ ግን ፈጸምቶም ቀልጢፎም ዘይርዕሙሎም፡፡ ገበኖም ክሽፍኑ ንኻልኦት ናይ ምውንጃል ጠባይ ዘለዎም። ሓቀኛታት ክመስሉ ዓውዓውታ ዘብዝሑ። ናይ ሓሶት መሰኻኽር ክሓባብሉ ዝጓየዩ፡ ብሓፈሻኡ ካብ ገበኖም ከምልጡ ክብሉ ዝበዝሔ ገበናት ይፍጽሙ።*

***ጌጋታትና ሕድገት ክግበረልና ኣብዘን ሰለስተ ኣምር ክንእምን ኣሎና፡ -****ይቕረታ****፡*** *ካብ ጥንቲ ሕብረተሰብና ክጥቀመሉ ዝጸንሔን ዘሎን።* ***-****ነፍሰነቐፈታ፡ ኣብ ግዜ ገድሊ ዝተሰርሓሉ ቅኑዕ መኣረሚ።* *-ጣዕሳ፡**ድሕሪ ነጻነት ንተራእዩ ዘይሓላፍነታውያን* *መደምሰሲ።*

***ይቕረታ****፡ ኣብ ሕብረተ-ሰብ ኤርትራ ጌጋታት ንቡራት ምዃኖም ተኣሚኑሎም፡ ካብ ጥንቲ ኣትሒዞም ብውርዙይን ጽፉፍን ኣገባብ መኣረምታ (ፍወሳ) ይገብሩሎም ኔሮም። ንሱ ከኣ ነቲ ዝተጋገ ሰብ ቀሪቦም ጌጋኡ ገሊጾም ዓገብ ይብሉዎ። ቀጺሎም ዝበደለ ነቲ ዝተበደለ ይቕረ ክብለሉ፡ ዝተብደለ ድማ ይቕረታ በዳሊ ክቕበል ይገብሩ። ብኡ መሰረት ዝተበገሰ ጽልኢ ስጉምቲ ከይከደ ይኹለፍ፡ ሰላም ይኸውን። ነቶም ካልኦት ዓይነት ጌጋታትውን ከከም ክብደቶም ብኾምኡ መልክዕ የዳቕስዎም ኔሮም።*

***ነፍሰነቐፈታ፡*** *ንሕስያ ዘይብሉ ቅኑዕ ኣራሚ፡ ጸራቢ ጸልጻላ፡ ቀልዓለም ይኹን ነሓፍነት ዝወገደ፡ ኣብ ግዜ ገድሊ ተወሊዱ ዝሰወደ፡ ጌጋኡ ተረዲኢ ነፍሱ ዝነቐፈ፡ ንሱ እዩ ብሓቂ ጽኑዕ መትከል ዝረገጸ። ነፍስኻ ምንቃፍ ብልሒ ድኣንበር ተሰዓርነት ኣይኮነን። በላሕቲ ሰባት ጥራሕ እዮም ነፍሶም ዝነቕፉ።*

***ሕድገት፡*** *ሕድገት እንታይ ማለት’ዩ? ዝሰምዕ ዝምሕር ገበናት ዘይቆጽር፡ መርሓባ እቶ ዓድኻ የለን ዝጽብጽብ ጌጋኻ፡ ቅቡል’ዩ ምኽኑይ ኣበሳኻ፡ ካብ ሕጂ ንድሕሪት ኣይትሰከፍ የለን ዝብለካ እንተዋይ ኢኻ፡ ዝብል ትሕዝቶ ዘለዎ ረዚን ቃል እዩ። ምስ ሃገርን ህዝብን ዘሎካ ፍቕሪ ዘደልድል። መንግስቲ ኤርትራ ሕድገት ዝብል ኣምር ኣብ ሕጊ ከስፍር ከሎ ድሕሪ ነጻነት ዝሓሰቦ ኣይኮነን። ፍነነቶም ኣብ ዓውዲ ዂናት ህላወኡ ከጥፍኡ መዳፍዕ ጌሮም ዝደብደብዎ ሰራዊት ደርጊ ማሪኹ ኣይቀተሎምን። ልዕልና ሕግን ክብሪ ሰብኣውነትን ስለ ዝፈልጥ ሕድገት ዝገበረሎም ግንባር እዩ።*

***“ እቲ ሕድገት ዘይግበረሉ ዝመስሎ፡ ሕድገት ክገብር ዘይደሊ እዩ “***

*ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር*